সমীক্ষা ভটনাগর
সমীক্ষা ভটনাগর হলেন একজন ভারতীয় অভিনেত্রী, যিনি ২০১৪ সাল পর্যন্ত স্টার প্লাস এবং জি টিভিতে বিভিন্ন হিন্দি টেলিভিশন ধারাবাহিকে অভিনয় করেছেন। তিনি তাঁর অভিনীত বেশিরভাগ ধারাবাহিকে মূল চরিত্রে অভিনয় করেছিলেন। তিনি ২০১৫ সালে মুক্তিপ্রাপ্ত মধুর ভান্ডারকরের ক্যালেন্ডার গার্লস এ একটি বিশেষ চরিত্রে অভিনয় করেছিলেন, এই চলচ্চিত্রে অভিনয়ের মাধ্যমে তিনি বলিউড জগতে অভিষেক করেছেন। অতঃপর ২০১৭ সালে তিনি ববি দেওলের বিপরীতে শ্রেয়াস তালপাড়ে পরিচালিত চলচ্চিত্র পোস্টার বয়েজে সুরজ মুখী চরিত্রে অভিনয় করেছিলেন; এই চলচ্চিত্রে তিনি প্রথমবারের মতো কোন বড় অভিনেতার বিপরীতে মূল চরিত্রে অভিনয় করেন।